เขียนย่อหน้าเกี่ยวกับ ต้นเหตุของวงจรฟองสบู่แห่งหนี้สินของสหรัฐอเมริกา
ต้นเหตุของวงจรฟองสบู่แห่งหนี้สินของสหรัฐอเมริกา เริ่มต้นตั้งแต่สมัยประธานาธิบดีโรนอลด์ เรแกน ในปี 1980 ซึ่งเป็นการก่อหนี้ที่ช่วยสร้างปฏิหารย์ทางเศรษฐกิจ แต่ไม่มีประธานาธิบดีคนไหนอยากทำให้เศรษฐกิจพัง ก็ยังคงกู้เงินเพิ่มเพื่อให้ฟองสบู่ยังเติบโตต่อไป ซึ่งประธานาธิบดีที่มีการกู้เงินมากที่สุด ณ ปี 2019 คือ บารัค โอบาม่า โดยสร้างหนี้ไป 8.59 ล้านล้านดอลลาร์ กับการกระตุ้นเศรษฐกิจหลังวิกฤต 2008 จากการลดภาษีและสวัสดิการให้คนว่างงาน ปัจุบันคนอเมริกาใช้จ่ายอย่างมีความสุข โดยไม่คำนึงถึงความประหยัด ก็เหมือนกับเกมเก้าอี้ดนตรีที่เมื่อไหร่ดนตรีหยุดลง ฟองสบู่แตก เมื่อนั้นจะถึงเวลาชดใช้หนี้

บทเรียนจากย่อหน้านี้

ต้นเหตุของวงจรฟองสบู่แห่งหายนะนี้เริ่มต้นมาได้อย่างไรกัน?

หนี้สินของสหรัฐฯ นั้นเริ่มเพิ่มขึ้นเรื่อยๆ และเติบโตอย่างรวดเร็วตั้งแต่ช่วงปี 1980 ในยุคสมัยของประธานาธิบดีโรนอลด์ เรแกน ถ้านับจนถึงปัจจุบันหนี้ของสหรัฐนั้นเติบโตเฉลี่ยสูงถึงปีละ ประมาณ 12% เลยทีเดียว การก่อหนี้มีส่วนช่วยอย่างมากในการสร้างปฏิหารย์ทางเศรษฐกิจของสหรัฐฯ ไม่มีประธานาธิบดีคนไหนอยากให้เศรษฐกิจพังในมือของตน ทุกคนต่างกู้เพิ่มเพื่อให้ฟองสบู่ยังคงโตต่อไปได้ โดยประธานาธิบดีที่กู้เงินมากที่สุด ณ ปี 2019 คือบารัค โอบามา

ภายใต้วาระ 8 ปี ประธานาธิบดี บารัค โอบาม่า เป็นผู้สร้างหนี้มากที่สุดที่ 8.59 ล้านล้านดอลลาร์ โดยใช้จ่ายไปกับการกระตุ้นเศรษฐกิจหลังวิกฤต 2008 ด้วยการลดภาษี, ทางการทหารและสวัสดิการคนว่างงาน รองจากโอบาม่า ก็เป็นวาระของ จอรจ์ ดับเบิลยู บุช วาระ 8 ปีเช่นกันสร้างหนี้ให้กับอเมริกาที่ 5.85 ล้านล้านดอลลาร์ จอร์จ บุช ใช้จ่ายเพื่อกระตุ้นเศรษฐกิจในช่วงหลังจากฟองสบู่ดอทคอมด้วยนโยบายลดภาษี, ใช้จ่ายเพื่อช่วยเหลือธนาคารในช่วงวิกฤตปี 2008 และการทำสงครามกับตะวันออกกลาง ส่วนประธานาธิบดี คนปัจจุบัน โดนัลด์ ทรัมป์ ได้สร้างหนี้ไปแล้ว กว่า 1.2 ล้านล้านดอลลาร์ในระยะเวลาเพียงปีเดียว โดยมีการคาดการณ์ว่าเมื่อหมดวาระจะสร้างหนี้ประมาณ 4.774 ล้านล้านดอลลาร์ โดยใช้จ่ายไปกับนโยบายลดภาษี,โปรเจคต่างๆและทางการทหาร

เศรษฐกิจที่เติบโตด้วยการก่อหนี้ แม้จะสามารถทำให้เติบโตได้ในระยะสั้นแต่ในระยะยาว “หนี้” ก้อนนั้นจะต้องถูก “ชดใช้” การกู้หนี้ของรัฐบาลสหรัฐฯ ณ ตอนนี้เปรียบเสมือนเก้าอี้ดนตรีที่ตราบใดที่ดนตรียังเล่นต่อไป ทุกๆ คนก็ยังใช้ชีวิต ใช้เงินสุรุ่ยสุร่าย ได้อย่างมีความสุข จนอาจจะหลงลืมไปได้ว่าไม่มีงานเลี้ยงใดที่ไม่มีวันเลิกรา เมื่อใดที่ดนตรีหยุดลง ฟองสบู่แตก เมื่อนั้นคือเวลาของการชดใช้หนี้ที่ก่อไว้
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน